ZMLUVA O ÚVERE

Nižšie uvedeného dňa, mesiaca a roku uzavreli

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_, oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej len „veriteľ“)

a

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_, oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej len „dlžník“)

túto

ZMLUVU O ÚVERE

podľa ustanovenia § 497 a nasl. zákona č. 513/1991 Zb. Obchodný zákonník, v znení neskorších predpisov

1. ÚVODNÉ USTANOVENIA
   1. Dlžník má záujem o poskytnutie peňažných prostriedkov veriteľom, aby ich využil na \_\_\_\_\_\_\_\_\_.
   2. Táto zmluva upravuje práva a povinnosti zmluvných strán pri poskytnutí úveru veriteľom dlžníkovi a súvisiace právne vzťahy.
2. PREDMET ZMLUVY
   1. Na základe tejto zmluvy sa veriteľ zaväzuje, že na požiadanie dlžníka poskytne v jeho prospech peňažné prostriedky až do celkovej sumy \_\_\_\_\_\_\_\_\_,- EUR (slovom: \_\_\_\_\_\_\_\_\_ eur), pričom dlžník sa zaväzuje poskytnuté peňažné prostriedky veriteľovi vrátiť a zaplatiť veriteľovi úroky, a to za podmienok dojednaných v tejto zmluve.
3. ČERPANIE ÚVERU
   1. Sumu úveru, alebo jej časť, môže dlžník čerpať najneskôr do \_\_\_\_\_\_\_\_\_. Pre vylúčenie všetkých pochybností sa zmluvné strany dohodli, že dlžník môže čiastky úveru čerpať na niekoľkokrát, a to až do celkovej čiastky uvedenej v čl. 2.1 tejto zmluvy.
   2. Dlžník požaduje, aby finančné prostriedky boli veriteľom vždy poskytnuté na bankový účet dlžníka č. \_\_\_\_\_\_\_\_\_ vedený v \_\_\_\_\_\_\_\_\_ alebo na iný účet uvedený dlžníkom v žiadosti o vyplatenie (čl. 3.3).
   3. Veriteľ poskytne dlžníkovi finančné prostriedky (dôjde k čerpaniu úveru) na základe výzvy dlžníka v textovej podobe, pričom táto výzva dlžníka musí obsahovať aspoň informáciu o výške peňažných prostriedkov, ktoré majú byť dlžníkovi poskytnuté (ďalej len „žiadosť o vyplatenie“). Finančné prostriedky budú dlžníkovi veriteľom poskytnuté najneskôr do desiatich (10) dní od doručenia žiadosti o vyplatenie.
   4. Za deň poskytnutia peňažných prostriedkov dlžníkovi podľa tejto zmluvy sa považuje deň odpísania peňažných prostriedkov z bankového účtu veriteľa na bankový účet dlžníka.
4. VÝŠKA ÚROKOV A SPLATNOSŤ ÚVERU
   1. Poskytnuté peňažné prostriedky je dlžník povinný veriteľovi vrátiť bezhotovostne na účet veriteľa \_\_\_\_\_\_\_\_\_ vedený v \_\_\_\_\_\_\_\_\_ alebo na iný účet, ktorý bude veriteľom písomne oznámený dlžníkovi (ďalej len „**účet veriteľa**“).
   2. Od okamihu čerpania peňažných prostriedkov je dlžník povinný platiť zo všetkých peňažných prostriedkov, ktoré mu boli veriteľom poskytnuté v súlade s touto zmluvou a ktoré doposiaľ dlžník nevrátil (ďalej len „neuhradená istina“), veriteľovi úroky vo výške \_\_\_\_\_\_\_\_\_.
   3. Celý dlh z tejto zmluvy, teda istinu a všetky prirastené úroky, je dlžník povinný veriteľovi vrátiť najneskôr do \_\_\_\_\_\_\_\_\_ (ďalej len „deň splatnosti“). Úroky sa vypočítavajú mesačne.
   4. Dlžník je oprávnený vrátiť veriteľovi celý dlh z tejto zmluvy pred dňom splatnosti, a to aj čiastočne. V prípade, že by chcel dlžník vrátiť veriteľovi dlh z tejto zmluvy pred dňom splatnosti, je povinný o tom zámere najmenej desať (10) dní vopred písomne informovať veriteľa. Dlžník nie je oprávnený dlh z tejto zmluvy splatiť veriteľovi pred uplynutím desiatich (10) dní od doručenia písomnej informácie podľa predchádzajúcej vety.
   5. Ak sa dostane dlžník do omeškania so zaplatením (vrátením) neuhradenej istiny, je povinný hradiť veriteľovi úroky z omeškania vo výške \_\_\_\_\_\_\_\_\_ % z dlžnej čiastky za každý i započatý deň omeškania.
   6. V prípade, že suma hradená dlžníkom nepostačuje na uhradenie celého jeho splatného dlhu z tejto zmluvy, započíta sa najprv na zmluvné pokuty (ak sú dohodnuté), úrok z omeškania, potom na úrok z úveru a potom na istinu.
   7. Veriteľ má ďalej právo požadovať okamžité splatenie neuhradenej istiny a príslušenstva v ktoromkoľvek z nižšie uvedených prípadov:
      1. v prípade, že dlžník oznámil pri dojednávaní tejto zmluvy veriteľovi nepravdivé údaje,
      2. v prípade, že dlžník porušil svoje povinnosti podľa tejto zmluvy, pričom toto porušenie nenapravil ani do pätnástich (15) dní od doručenia výzvy na nápravu, alebo pokiaľ také porušenie nie je možné napraviť, alebo
      3. v prípade, že dlžník je v úpadku alebo proti nemu sa začalo konanie o nariadení výkonu rozhodnutia či exekúcie
5. VYHLÁSENIE DLŽNÍKA
   1. Dlžník vyhlasuje a podpisom tejto zmluvy potvrdzuje, že:
      1. uzavretie tejto zmluvy a plnenie povinností z nej vyplývajúcich nie je v rozpore s jeho zákonnými či zmluvnými obmedzeniami;
      2. ku dňu uzavretia tejto zmluvy nie je v omeškaní s plnením svojich daňových povinností ani iných platobných povinností a verejných odvodov vzniknutých na základe právneho predpisu (najmä s platbami poistného na sociálne zabezpečenie), právnych či porušenia,
      3. podľa najlepšieho vedomia dlžníka neprebieha ani nehrozí žiadne konanie, žaloba ani iné konanie pred súdom alebo správnym orgánom, rozhodcovské konanie, exekúcia ani vyšetrovanie týkajúce sa záležitostí úverovaného, jeho majetku alebo jeho práv, ktoré by pri nepriaznivom rozhodnutí mohlo brániť dlžníkovi v plnení jeho povinností podľa tejto zmluvy, a podľa vedomia dlžníka nebol voči nemu podaný návrh na vyhlásenie konkurzu.
6. ĎALŠIE PRÁVA A POVINNOSTI ZMLUVNÝCH STRÁN
   1. Zmluvné strany dojednávajú povinnosť dlžníka bez zbytočného omeškania informovať veriteľa o akejkoľvek skutočnosti či udalosti, ktorá by mohla ohroziť plnenie zmluvných povinností dlžníka alebo jeho ekonomickú situáciu, najmä plnenie jeho záväzkov platobného charakteru (napr. ak dôjde k rozhodnutiu o úpadku dlžníka, začatie výkonu rozhodnutia či exekúcia na majetok dlžníka, začatie trestného stíhania dlžníka).
7. ZÁVEREČNÉ USTANOVENIA
   1. Táto zmluva nadobúda účinnosť okamihom jej uzavretia.
   2. Táto zmluva, ako aj práva a povinnosti vzniknuté na základe tejto zmluvy alebo v súvislosti s ňou, sa riadia slovenským právom, najmä obchodným zákonníkom s tým, že na účely vzťahov medzi veriteľom a dlžníkom.
   3. Ak sa dôvod neplatnosti týka len takej časti tejto zmluvy, ktorú možno od jej ostatného obsahu oddeliť, je neplatnou len táto časť, ak možno predpokladať, že by k uzavretiu zmluvy došlo aj bez neplatnej časti, ak by strana rozpoznala neplatnosť včas.
   4. Táto zmluva predstavuje úplnú dohodu zmluvných strán o predmete tejto zmluvy.
   5. Obsah tejto zmluvy možno meniť len právnym konaním v písomnej alebo prísnejšej forme; možnosť zmeniť obsah tejto zmluvy menej prísnou formou sa vylučuje.
   6. Táto zmluva sa vyhotovuje v dvoch (2) rovnopisoch, z ktorých veriteľ a dlžník dostane po jednom (1).
   7. Účastníci tejto zmluvy si jej obsah prečítali, vyhlasujú, že s ňou súhlasia a na dôkaz toho pripájajú svoje podpisy.

Podpisy:

V \_\_\_\_\_\_\_\_\_ dňa \_\_\_\_\_\_\_\_\_ V \_\_\_\_\_\_\_\_\_ dňa \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

veriteľ dlžník

\_\_\_\_\_\_\_\_\_ \_\_\_\_\_\_\_\_\_

\_\_\_\_\_\_\_\_\_, \_\_\_\_\_\_\_\_\_ \_\_\_\_\_\_\_\_\_, \_\_\_\_\_\_\_\_\_